|  |  |
| --- | --- |
| **IZVJEŠĆE O SVJETOVANJU S JAVNOŠĆU U POSTUPKU DONOŠENJA**  **Prijedloga Plana upravljanja pomorskim dobrom na području Zadarske županije za 2023. godinu** | |
| **Nositelj izrade izvješća:** | Zadarska županija, Upravni odjel za pomorsko dobro, more i promet |
| **Naziv akta za koji je provedeno savjetovanje s javnošću** | Prijedlog Plana upravljanja pomorskim dobrom na području Zadarske županije za 2023. godinu |
| **Naziv tijela nadležnog za izradu Nacrta** | Zadarska županija, Upravni odjel za pomorsko dobro, more i promet |
| **Naziv tijela nadležnog za provedbu savjetovanja** | Zadarska županija, Upravni odjel za pomorsko dobro, more i promet |
| **Razlozi za donošenje akta i ciljevi koji se njime žele postići uz sažetak ključnih pitanja** | Budući da je Plan upravljanja pomorskim dobrom na Zadarske županije akt kojim se utječe na interese građana i pravnih osoba, sukladno članku 11. Zakona o pravu na pristup informacijama (Narodne novine broj 25/13., 85/15., 69/22), proveden je postupak savjetovanja s javnošću.  Koncesiju za gospodarsko korištenje pomorskog dobra te za korištenje ili gradnju građevina od važnosti za županiju daje županijska skupština na rok do najviše 20 godina.  Člankom 37. stavkom 2. Zakona o pomorskom dobru i morskim lukama te člankom 4. stavkom 1. Uredbe o postupku utvrđivanja granice pomorskog dobra propisano je kako je župan dužan donijeti godišnji plan upravljanja pomorskim dobrom te ga putem nadležnog upravnog tijela Županije dostaviti Ministarstvu mora, prometa i infrastrukture.  Godišnjim planom upravljanja pomorskim dobrom na podruju Zadarske županije za 2023. godinu (u daljnjem tekstu: Plan) planiraju se sredstva za provođenje Plana upravljanja pomorskim dobrom te aktivnosti usmjerene na održavanje, unapređenje, brigu o zaštitu pomorskog dobra u općoj upotrebi te posebnu upotrebu ili gospodarsko korištenje pomorskog dobra na temelju koncesije.  Plan upravljanja pomorskim dobrom na Području Zadarske županije za 2023. godinu obuhvaća:  I. Plan prihoda  II. Plan rashoda.  Sredstva za upravljanje pomorskim dobrom čine sredstva od naknada za koncesiju, sredstva od naknada koju za upotrebu pomorskog dobra plaćaju vlasnici brodica i jahti upisanih u očevidnik brodica odnosno upisnik jahti, te sredstva koja se osiguraju u proračunu Zadarske županije za pomorsko dobro.  Plan rashoda na pomorskom dobru Zadarske županije za 2023. godinu obuhvaća:   1. Plan davanja koncesija na pomorskom dobru, 2. Unapređenje i zaštitu pomorskog dobra, 3. Ekologiju mora, 4. Financiranje lučke infrastrukture, 5. Sanaciju pomorskog dobra nastalu uslijed izvanrednih događaja, 6. Izradu prijedloga granice pomorskog dobra i njezinu provedbu.   Za provođenje Plana potrebno je osigurati sredstva u Proračunu Zadarske županije za 2023. godinu, kroz aktivnost A4101-01 Upravljanje pomorskim dobrom. |
| **Objava dokumenata za savjetovanje** | www.zadarska-zupanija.hr |
| **Razdoblje provedbe savjetovanja** | 08.11.2022.-08.12.2022. |
| **Pregled osnovnih pokazatelja uključenosti savjetovanja s javnošću** | Nije bilo zaprimljenih mišljenja i prijedloga |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Nije bilo zaprimljenih mišljenja i prijedloga |
| **Ostali oblici savjetovanja s javnošću** | / |
| **Troškovi provedenog savjetovanja** | / |
| **Datum sastavljanja izvješća** | 9. prosinca 2022. godine |